Source: http://helka.net/kokousasiat/vuosikokoukset/2235-kevtkokous-2008
Timestamp: 2018-04-19 22:52:25+00:00
Document Index: 11319555

Matched Legal Cases: ['§ 2', '§ 3', '§ 5', '§ 6', '§ 7', '§ 8']

Kevätkokous 2008 - Helsingin kaupunginosayhdistykset ry Helka
Kokousasiat / Vuosikokoukset / Kevätkokous 2008
Viimeksi päivitetty: 19.02.2009
Aika: Torstai 27. maaliskuuta 2008, klo 18.00
Paikka: Helsingin Energian auditorio Kampin Sähkötalossa, Malminrinne 6, 00100 Helsinki
Läsnä: Viralliset kokousedustajat, (23 henkilöä) sekä muut osanottajat (4 henkilöä) liitteen 1. mukaan (osanottajalista ja valtakirjat).
Helkan puheenjohtaja Aija Staffans avasi kokouksen klo 18.00 ja toivotti läsnäolijat tervetulleiksi.
§ 2. Valitaan kokoukselle puheenjohtaja ja sihteeri, kaksi pöytäkirjantarkastajaa sekä ääntenlaskijat
Kokouksen puheenjohtajaksi valittiin Merihaka-Seuran puheenjohtaja, Helkan hallituksen varajäsen Timo Puska ja sihteeriksi Helkan toiminnanjohtaja Pirjo Tulikukka. Pöytäkirjantarkastajiksi ja ääntenlaskijoiksi valittiin Saara E. Tolonen Kallio-Seurasta ja Ulla Agopov Kumpula-Seurasta.
§ 3. Todetaan kokouksen äänivaltaiset osanottajat ja kokouksen laillisuus
Todettiin kokous sääntöjen mukaan koollekutsutuksi, lailliseksi ja päätösvaltaiseksi. Kokouskutsu oli lähetetty 10.3.2008 (jäsentiedote 1/2008). Kokoukseen osallistui 23 virallista kokousedustajaa sekä Helkan hallituksen jäseniä ja muita yhdistysaktiiveja. Liite 1.
§ 5. Käsitellään edellisen toimintakauden toimintakertomus ja tilit sekä luetaan tilintarkastajien tarkastuskertomus
Käsiteltiin ja hyväksyttiin pienin täsmennyksin toimintakertomus 2007 ja todettiin tilintarkastajien antama tilintarkastuskertomus. Liite 3.
Todettiin tilintarkistajien antama tilintarkastuskertomus. Liite 4.
Keskusteltiin Helkan jäsenmaksuista ja niiden mahdollisesta korottamisesta. Todettiin, että korottamisesta voidaan päättää ainoastaan syyskokouksessa, joten asia jätettiin Helkan hallituksen valmisteltavaksi. Jäsenmaksuasiaa käsitellään tarkemmin seuraavassa syyskokouksessa. Todettiin vielä, että jäsenmaksujen perintää tulee tehostaa.
§ 6. Päätetään edellisen toimintakauden tilinpäätöksen vahvistamisesta sekä vastuuvapauden myöntämisestä tili- ja vastuuvelvollisille
§ 7. Käsitellään muut hallituksen esittämät asiat
Hyväksytään Helkan talousennuste 2008.
Kuultiin toiminnanjohtaja Pirjo Tulikukan esitys vuoden 2008 talousennusteesta. Talousennuste hyväksyttiin. Liite 5.
§ 8. Kokouksen päättäminen
Puheenjohtaja Timo Puska päätti kokouksen klo 19.10.
Liite nro 3. Helkan toimintakertomus 2007 ja
Liite nro 4. Helkan tilinpäätösasiakirjat 2007 ja tilintarkastajien kertomus
Liite nro 5. Helkan talousennuste 2008